Document ID: /roh_data/filtered/fineweb-2-filterrobots_roh.jsonl.gz/17887

En il temp preistoric na furmava il guaud betg simplamain ina cuntrada tranter autras, mabain il stadi originar dal spazi natiral. Cura che l'uman è daventà sedentar, ha el cumenzà a colonisar e cultivar il terren a donn e cust dal guaud. Tras l'utilisaziun intensiva dal guaud è quel daventà pli e pli ina part dal spazi vital e da la producziun agrara. Pir la politica forestala dal 19avel tschientaner ha mess in term a l'explotaziun dal guaud, cun la finamira da cuntanscher ina promoziun persistenta da l'economia. Il ferm svilup economic suenter la Segunda Guerra mundiala ha revelà l'impurtanza ecologica e la valur dal guaud sco spazi per il temp liber. [Tenor e-lir].
(Foto: Kyken / pixelio)